PRAVILNIK

O GODIŠNJOJ KOLIČINI AMBALAŽNOG OTPADA PO VRSTAMA ZA KOJE SE OBAVEZNO OBEZBEĐUJE PROSTOR ZA PREUZIMANJE, SAKUPLJANJE, RAZVRSTAVANJE I PRIVREMENO SKLADIŠTENJE

("Sl. glasnik RS", br. 70/2009)

**Član 1**

Ovim pravilnikom propisuje se godišnja količina ambalažnog otpada po vrstama za koje se obavezno obezbeđuje prostor za preuzimanje, sakupljanje, razvrstavanje i privremeno skladištenje.

**Član 2**

Proizvođač, uvoznik, paker/punilac i isporučilac dužan je da obezbedi prostor za preuzimanje, sakupljanje, razvrstavanje i privremeno skladištenje ambalažnog otpada ako ukupna godišnja količina ambalažnog otpada (staklo, papir, karton i višeslojna ambalaža sa pretežno papir-kartonskom komponentom, metal, plastika, drvo, ostali ambalažni materijali) prelazi 100 tona.

**Član 3**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".